stanford-oval/wikipedia huggingface dataset:
Luettelo lentoyhtiöistä
Oseania > Australia

Aeropelican Air Services
Aero-Tropics Air Services
Aircruising Australia
Airlines of South Australia
Airlines of Tasmania
Air Link
Airnorth
Air Whitsunday
Alliance Airlines
Asian Express Airlines
Aus-Air
Australian Air Express
Australian Airlines
Backpackers Express
Big Sky Express
Brindabella Airlines
Eastern Australia Airlines
Eastland Air
Eco Airlines
Emu Airways
Global Air
Gold Airways - AOC Pending
Heavylift Cargo Airlines
Horizon Airlines
Inland Pacific Air
Jetcraft Aviation
Jetstar Airways
LeisureJet
Macair Airlines
Maroomba Airlines
National Jet Systems
Northwest Regional Airlines
O'Connor Airlines
OzJet
Qantas
Rex (Regional Express Airlines
Rossair
Skippers Aviation
Skytrans Airlines
Skywest
Sunshine Express Airlines
Tiger Airways Australia
Virgin Blue
Oseania > Cookinsaaret

Air Rarotonga
Oseania > Fidži

Air Fiji
Air Katafanga
Air Pacific
Pacific Island Air
Sun Air
Oseania > Guam

Asia Pacific Airlines
Continental Micronesia
Freedom Air
Oseania > Kiribati

Air Kiribati
Oseania > Marshallsaaret

Air Marshall Islands
Oseania > Nauru

Our Airline
Oseania > Palau

Palau Micronesia Air
Oseania > Papua-Uusi-Guinea

Airlines of Papua New Guinea
Airlink
Air Niugini
Asia Pacific Airline
Islands Nationair
TNT Air Cargo
Oseania > Pohjois-Mariaanit

Pacific Island Aviation
Oseania > Ranskan Polynesia

Air Moorea
Air Tahiti
Air Tahiti Nui
Wan Air
Oseania > Salomonsaaret

Solomon Airlines
Oseania > Samoa

Polynesian Airlines
Polynesian Blue
Oseania > Tonga

Air Waves of Vava'u
Oseania > Uusi-Kaledonia

Air Caledonie
Aircalin
Oseania > Uusi-Seelanti

Air Chathams
Air Freight NZ
Air National
Air Nelson
Air New Zealand
Air Post
Airwork
Aspiring Air
Eagle Airways
Freedom Air
JetConnect
Jumpjet
Origin Pacific Airways
Oseania > Vanuatu

Air Vanuatu
Lauri Vuorinen

| Lauri Vuorinen |
| --- | --- |

Henkilötiedot
Syntynyt: 1. tammikuuta 1995 (ikä 30) Perniö, Suomi
Uran tiedot
Seura:  Ounasvaaran Hiihtoseura
Laji:  maastohiihto 
Maailmancup
Kaudet:  2013–
Paras sijoitus:  2.
Voitot:  0
Palkintokorokkeella:  2
 Tietolaatikko päivitetty 16. kesäkuuta 2024 
| Mitalit> Maa:   Suomi.Maastohiihto.MM-kilpailut  | Mitalit> Maa:   Suomi.Maastohiihto.MM-kilpailut  | Mitalit> Maa:   Suomi.Maastohiihto.MM-kilpailut  | Maa:   Suomi> Maastohiihto. |
| --- | --- | --- | --- |
|  Hopeaa | Trondheim 2025 | parisprintti (p) |  |
|  Pronssia | Trondheim 2025 | sprintti (v) |  |
Lauri Vuorinen (s. 1. tammikuuta 1995 Perniö) on suomalainen maastohiihtäjä, joka on erikoistunut sprinttihiihtoon. Hän on sprintin ja parisprintin MM-mitalisti.
Junioriura

Vuorinen on sijoittunut juniorien MM-kilpailuissa kahdesti kymmenen parhaan joukkoon henkilökohtaisella matkalla. Hän oli neljäs vapaan hiihtotavan sprintissä Val di Fiemmessä 2014 ja kuudes perinteisen hiihtotavan sprintissä Almatyssä 2015. Alle 23-vuotiaiden MM-kilpailuissa hän sijoittui yhdeksänneksi perinteisen hiihtotavan 15 kilometrillä Râşnovissa 2016. Euroopan nuorten olympiafestivaaleilla hän saavutti vapaan hiihtotavan sprintissä pronssia Brasovissa 2013.
Vuorinen on voittanut juniorien SM-kilpailuissa kuusi henkilökohtaista mitalia – kaksi mestaruutta (vapaan hiihtotavan sprintti Kemissä 2012 ja perinteisen hiihtotavan sprintti Imatralla 2015) sekä neljä hopeaa (20 kilometrin perinteisen hiihtotavan kilpailussa Kotkassa 2012, vapaan hiihtotavan sprintissä Inarissa 2014, 10 kilometrin perinteisen hiihtotavan kilpailussa Kokkolassa 2015 ja vapaan hiihtotavan 30 kilometrillä Ounasvaaralla 2017).
Aikuisura

Vuorinen sijoittui Pyeongchangin olympialaisissa 2018 perinteisen hiihtotavan sprintissä 29:nneksi. Seefeldin MM-kilpailuissa 2019 hän oli vapaan hiihtotavan sprintissä 34:s. Oberstdorfin MM-kilpailuissa 2021 hän sijoittui perinteisen sprintissä 15:nneksi. Pekingin olympialaisissa 2022 Vuorinen oli vapaan hiihtotavan sprintissä neljästoista ja Planican MM-kilpailuissa 2023 perinteisen sprintissä 32:s.
Vuorinen voitti MM-pronssia vapaan hiihtotavan sprintissä Trondheimissa vuonna 2025. Samojen kisojen perinteisen hiihtotavan parisprintissä hän sai Ristomatti Hakolan kanssa hopeaa kukistettuaan loppukirissä Ruotsin Edvin Angerin yhdellä sadasosasekunnilla. 4 × 7,5 kilometrin viestissä hän oli kymmenes.
Maailmancupissa Vuorinen kilpaili ensimmäisen kerran 9. maaliskuuta 2013 Lahden vapaan hiihtotavan sprintissä. Ensimmäiset maailmancupin pisteensä hän saavutti marraskuussa 2015 oltuaan Rukan Nordic Opening -tapahtuman perinteisen hiihtotavan sprintissä 29:s. Yksittäisessä maailmancupkilpailussa hän sai pisteitä ensimmäisen kerran oltuaan 22:s vapaan hiihtotavan sprintissä Toblachissa tammikuussa 2017. Kymmenen parhaan joukkoon hän sijoittui ensimmäisen kerran oltuaan seitsemäs Rukan Nordic Opening -tapahtuman perinteisen hiihtotavan sprintissä marraskuussa 2017. Vuorinen sijoittui neljänneksi Canmoren perinteisen hiihtotavan sprintissä helmikuussa 2024. Vuorinen saavutti uransa ensimmäisen palkintokorokepaikan Lahdessa maaliskuussa 2024 ollessaan Iivo Niskasen kanssa parisprintissä kolmas. Ensimmäisen henkilökohtaisen palkintokorokesijan Vuorinen sai kaksi viikkoa myöhemmin sijoituttuaan toiseksi Falunin perinteisen hiihtotavan sprintissä. Toisen henkilökohtaisen palkintokorokesijansa Vuorinen saavutti marraskuussa 2024 maailmancupin avauksessa Rukalla, sijoittuen perinteisen hiihtotavan sprintissä kolmanneksi.
Aikuisten SM-kilpailuissa Vuorinen ylsi ensimmäisen kerran kymmenen parhaan joukkoon henkilökohtaisessa kilpailussa Vantaalla vapaan hiihtotavan sprintissä 2014, kun hän sijoittui seitsemänneksi. Hän voitti perinteisen hiihtotavan sprintin Suomen-mestaruuden Pyhäjärvellä 2021 ja Vantaalla 2025. Vapaan hiihtotavan sprintissä hän sai SM-hopeaa 2024. Hän voitti Kouvolan Hiihtoseuran viestijoukkueessa Suomen-mestaruuden Taivalkoskella 2018, saavutti SM-hopeaa Jyväskylässä 2014, Rukalla 2015 ja Imatralla 2016 sekä pronssia Kontiolahdella 2017. Parisprintissä hän sai SM-hopeaa 2015 sekä pronssia SkiTeam 105 -seurassa 2019 ja 2020.
Yksityiselämä

Vuorinen asuu Rovaniemellä yhdessä avopuolisonsa maajoukkuehiihtäjä Johanna Matintalon kanssa. Vuorinen pitää YouTubessa Lauri&Verkku Diaries -kanavaa hiihtäjäystävänsä Verneri Suhosen kanssa. He kuvaavat kanavalle lifestyle-videoita ja vlogeja. Toukokuussa 2022 kanavalla oli 7,4 tuhatta tilaajaa. Vuorinen harrastaa valokuvausta ja toimi muuan muassa Suomen olympiakomitean valokuvaajana Pariisin olympialaisissa 2024.
Saksan 11. armeija

| Kommandostab Leipzig Kommandostab München 11>  armeija |
| --- | --- |

Toiminnassa:  5. lokakuuta 1940 – 21. marraskuuta 1942 26. tammikuuta – 21. huhtikuuta 1945
Valtio:   Saksa
Puolustushaarat:   Maavoimat
Koko:  2-4 armeijakuntaa, useita divisioonia
Sodat ja taistelut:  Toinen maailmansota
Saksan 11. armeija (saks. 11. Armee) oli Saksan maavoimien armeijatason yhtymä toisessa maailmansodassa.
Historia

Wehrkreis IV perusti 5. lokakuuta 1940 Leipzigissa armeijan esikunnan nimellä Kommandostab Leipzig. Huhtikuussa 1941 esikunta siirrettiin Müncheniin osaksi Wehrkreis VII:ää, jolloin se sai nimekseen Kommandostab München. Se oli Romaniaan sijoitettujen joukkojen esikuntana 24. toukokuuta – 22. kesäkuuta 1941 ja esikunta nimettiin 22. kesäkuuta 11. armeijaksi. Armeijan esikunnasta muodostettiin 21. marraskuuta 1942 armeijaryhmä Donin esikunta, jolloin armeija lakkasi olemasta.
Armeija perustettiin uudelleen 26. tammikuuta 1945 Pommerissa. Maaliskuusta alkaen armeija osallistui länsirintaman sotatoimiin ja se antautui liittoutuneille 21. huhtikuuta.
Komentajat

Armeijankomentajina olivat:
kenraalieversti Eugen Ritter von Schobert 5. lokakuuta 1940 - 12. syyskuuta 1941 (kaatunut)
marsalkka Erich von Manstein 12. syyskuuta 1941 - uudelleen nimeämiseen
General der Waffen-SS Felix Steiner 28. tammikuuta - maaliskuu 1945
jalkaväenkenraali Otto-Maximilian Hitzfeld 2.-8. huhtikuuta 1945
tykistönkenraali Walther Lucht 8. huhtikuuta 1945 - antautumiseen
Natalia Salmela

| Natalia Salmela> Natalia Tolmatsova.Henkilötiedot |
| --- | --- |
Syntynyt: 1988 Narva, Viron SNT
Kansalaisuus:  suomalainen
Muut tiedot
Yritys:  WTD Media
Tutkinnot:  ylioppilas
Lapset:  1
Aiheesta muualla
Kotisivu
Natalia Salmela (o.s. Tolmatsova; s. 1988 Narva, Viron SNT, Neuvostoliitto), markkinointiviestinnän yrittäjä ja bloggaaja. Hän on toiminut Satokausikalenteri Median toimitusjohtajana.
Julkaisut > Blogi

Salmela tuli tunnetuksi alunperin vuonna 2011 perustamastaan White Trash Disease -blogistaan, jolla oli esimerkiksi vuonna 2015 tuhansia lukijoita viikossa. Salmelan blogi on yksi Suomen kaupallisesti menestyneimmistä blogeista. Esimerkiksi vuonna 2018 sillä oli 400 000 eri lukijaa ja noin kaksi miljoonaa vierailukertaa. Blogin suosituimpia sisältöjä olivat reseptit, ja blogin kohderyhmä oli 28–40-vuotiaita. Blogi oli osa A-lehtien omistamaa Lily-blogiportaalia vuosina 2013–2016, minkä jälkeen Salmela siirtyi itsenäisiä bloggaajia edustavan Asennemedia-blogiagentuurin edustukseen.
Julkaisut > Kirjat

Natalia Tolmatsova & Alisa Wilska: Halparuokakirja (2017)  Kirjan ruokien edullisuus perustuu tee-se-itse-menetelmiin, raaka-aineiden kekseliääseen käyttöön ja hävikin välttämiseen. Kirjan resepteistä noin puolet on kasvisruokia, neljäsosa liharuokia ja neljäsosa kalaruokia. Kirjan kuuteenkymmeneen kahdelle hengelle tehtyyn ruoka-annokseen kului rahaa noin 400 euroa.
Natalia Salmela & Jasmin Hamid: Raha. Missä se kasvaa ja mihin se katoaa? WSOY, 2022
Natalia Salmela & Jasmin Hamid: Manifest by Mamma Betalar -äänikirja ja e-kirja, Storytel Original, 2022
Natalia Salmela, Jasmin Hamid, Anna Salmisalo: Työ. Miksi siellä käydään ja mitä siellä tehdään? WSOY, 2023
Julkaisut > Podcastit

Salmela on pitänyt Vivian Valpurin kanssa yhteistä Ysistä viiteen -podcastia, joka käsittelee työelämää ja liiketoimintaa
Jasmin Hamidin kanssa Salmela pitää Mamma betalar -podcastia.
Julkaisut > Muut

Salmela on toiminut Talouselämän kolumnistina marraskuusta 2023 lähtien.
Mediassa

Salmelan elämänvaiheista kuten avioitumisesta, avioerosta, uudesta parisuhteesta ja yllätysraskaudesta on uutisoitu laajasti.
Salmela on esiintynyt muun muassa televisiosarjoissa Docventures, Neljän tähden illallinen ja Jälkidigi.
Vuonna 2017 Salmela sai mediahuomiota julkaistessaan ruokareseptin nimeltä ”panopasta”, jota noudattamalla Salmelan omien sanojen mukaan ”lohkeaa aina”.
Vuonna 2020 Salmela nosti puheenaiheeksi miesteekkareiden sopimattoman käytöksen naisia kohtaan, ja sai sadat opiskelijat kertomaan kokemuksiaan seksuaalisesta häirinnästä. Seuraavana vuonna hän järjesti mielenilmauksen Helsingin varhaiskasvatuksen henkilökuntapulan vuoksi.
Vuonna 2022 Johanna Vehkoo esitti Suomen Kuvalehdessä huolen, että journalismi ei kykene erottamaan haastateltavaa mainostajasta, kun Ilta-Sanomat oli kirjoittanut yksityisiä neuvolapalveluja ylistävän jutun, jonka päähaastateltavana oli ollut samoja palveluja aiemmin markkinoinut Salmela. Ilta-Sanomat, Helsingin Sanomat ja Deko taas olivat kertoneet Salmelan loft-asunnosta, jonka rakennuttajaa Salmela markkinoi. Salmela oli esitellyt tapausta blogissaan onnistuneena markkinointina.
Tunnustuksia

Salmela voitti lokakuussa 2017 The Blog Awards Finlandin lifestyle-kategorian
Yksityiselämä

Salmela on syntynyt Virossa. Venäläis-inkeriläiseen vähemmistöön kuulunut perhe muutti Suomeen Hämeenlinnaan inkeriläisten paluumuuttomahdollisuuden turvin Salmelan ollessa kahdeksanvuotias. Salmelan isänäiti on inkeriläinen. Salmela erosi vuonna 2019.
Salmela harrastaa asuntosijoittamista ja asuntojen kunnostamista isänsä kanssa. Hän harrastaa myös tatuointeja ja on toiminut yhtenä vähävaraisille lapsiperheille ruoka-apua toimittavan Venner-palvelun puolestapuhujana.
Aiheesta muualla

Salmelan WTD-blogi
YleX Etusivu: Hanna Hantulan ja Jussi Latvalan vieraana WTD-blogin Natalia Salmela: Harkittu provoaminen on tärkeä tapa saada näkyvyyttä
Jenny+: Somenatiivia ei kannata suututtaa - “Julkinen kosto on paras kosto”, tietää huippubloggaaja Nata Salmela
Marc Tarpenning

Marc Tarpenning (s. 1. kesäkuuta 1964 Sacramento, Kalifornia) on yhdysvaltalainen yrittäjä.
Tarpenning sai kandidaatin arvon tietojenkäsittelytieteessä Kalifornian yliopistosta, Berkeleysta vuonna 1985. Hän aloitti uransa Textronin palveluksessa Saudi-Arabiassa. Tarpenning kehitti ohjelmisto- ja firmwaretuotteita muun muassa Seagatelle ja Bechtelille. Myöhemmin hän toimi Packet Design -yhtiön tekniikan varapuheenjohtajana. Tarpenning perusti vuonna 1997 Martin Eberhardin kanssa NuvoMedian, jonka tuotteena valmistettiin vuonna 1998 e-kirjojen lukulaite Rocket eBook. NuvoMedia myytiin vuonna 2000 Gemstar–TV Guide Internationalille 187 miljoonan dollarin hinnalla.
Tarpenning perusti vuonna 2003 yhdessä Eberhardin kanssa Tesla Motorsin. Hän lähti yhtiöstä vuonna 2008. Tuolloin toimitusjohtajaksi tuli Elon Musk, jonka Tarpenning ja Eberhard olivat tavanneet ensimmäisen kerran Mars Societyn jäsenten tapaamisessa. 2020-luvun alussa Tarpenningin kerrottiin toimivan ympäristöystävällisten startup-yritysten mentoroijana ja sijoittavan niihin partnerina Pierre Omidyarin Spero Ventures -yhtiössä.
Mastodon (ohjelmisto)

| Mastodon |
| --- | --- |

Kehittäjä:  Mastodon-projekti, Mastodon gGmbH
Kehityshistoria
Vakaa versio:  4.3.3
Tiedot
Ohjelmistotyyppi:  mikrobloggaus
Ohjelmointikielet:  Ruby on Rails, JavaScript (React.js, Redux)
Lisenssi:  AGPLv3
Aiheesta muualla
Verkkosivusto
Mastodon on avoimen lähdekoodin palvelin- ja asiakasohjelmistopaketti yhteisöpalveluihin. Se noudattaa ActivityPub-protokollaa ja toimii Fediversumissa.
Mastodon-ohjelmiston voi kuka tahansa asentaa omalle palvelimelleen eli instanssille. Mastodon-instanssit voivat kommunikoida saumattomasti sekä muiden Mastodon-instanssien että muiden ActivityPub-protokollaa tukevien Fediversumin palveluiden kanssa.
Yksi suosituimmista Mastodon-ohjelmistoa käyttävistä instansseista on Euroopassa toimiva MastodonSocial. Suomalaisista Mastodon-instansseista tunnetuimpiin kuuluu Mastodontti.
Euroopan unionin EU Voice toimii omalla instanssillaan.
Mastodon-ohjelmiston maskottina käytetään mastodontia.
Mastodonin maskotti on mastodontti, joka toisinaan kuvataan tabletilla tai älypuhelimella. Ohjelmistossa postauksia eli julkaisuja kutsutaan "tuuteiksi".
Historia

Vuonna 2016 Eugen Rochko alkoi kehittää Mastodon-ohjelmistopakettia. Hän julkaisi sen lokakuun alussa 2016, suoritettuaan tietojenkäsittelytieteen kandidaatin tutkinnon Jenan yliopistossa. Ohjelmistopakettiin kuului tuolloin Mastodon-palvelinohjelmisto sekä asiakasohjelmistoksi Mastodon-Web-sovellus.lähde? Hän oli aluksi miettinyt, että osallistuisi GNU Social -palvelinohjelmiston kehitykseen, mutta päätyi sen sijaan luomaan Mastodonin tyhjästä.
Vuonna 2017 Mastodon-ohjelmistopaketin komponenteissa siirrytiin ActivityPub-protokollaan säilyttäen aiemmin käytetyn OStatus-protokollan tuki väliaikaisesti. OStatus-tuki poistettiin asteittain myöhemmin. Modernimpi ActivityPub-protokolla oli merkittävä parannus Mastodon-ohjelmistopakettiin ja vakiinnutti paikkansa muissakin vastaavissa ohjelmistoissa.
Vuonna 2021 Rochko perusti Mastodon-projektin taakse yleishyödyllisen osakeyhtiön, Mastodon gGmbH:n. Kehitystä jatketaan organisaation alla ja se toimii projektin oikeushenkilönä.
Vuosina 2021–2022 Mastodon-ohjelmistopakettiin lisättiin komponenteiksi iOS ja Android-asiakasohjelmat.
Tammikuussa 2025 Rochko ja Mastodon ilmoittivat aikeesta siirtää omistuksen kokonaan voittoa tavoittelemattomaan yhdistykseen.
Historia > Palvelun käyttö

Huhtikuussa 2017 Mastodonin käyttäjämäärä kasvoi noin 140 tuhannella käyttäjällä yhden viikon aikana, kun aiemmin käyttäjiä oli ollut noin 160 tuhatta. Kahdesta japanilaisesta Loliconin sallivasta palvelimesta tuli suurimpia Mastodon-instansseja ja niiden ympärille syntyi muita pienempiä japanilaispalvelimia.
Joulukuun alussa 2022, sen jälkeen kun Elon Musk osti Twitterin, Mastodonin käyttäjien määrä nousi 2,5 miljoonaan (lokakuun 0,5 miljoonasta). Käyttäjämäärä näyttää kuitenkin vähentyneen tämän jälkeen ja tammikuussa 2023 aktiivisia käyttäjiä oli 1,8 miljoonaa.
Historia > Moderointipolitiikka

Kehittäjä Eugen Rochkon asetti Mastodonin tavoitteeksi että se on turvallisempi kuin Twitter tai Reddit. Yksi syistä Mastodonin luontiin oli että Twitter ei Rochkon mielestä moderoitunut tarpeeksi viharyhmiä vastaan. Alkuperäisen mastodon.social-palvelimen sääntönä oli "ei natseja", joka on otettu myös muiden myöhemmin perustettujen yhteisöjen säännöksi. Vuonna 2019 Rochko esitteli Mastodon Server Covenant -säännöstön. Jokaisen yhteisöön liittyvän palvelimen pitää aktiivisesti moderoida rasismia, seksismiä, homofobiaa ja transfobiaa vastaan.
MastodonSocialin verkosto on käyttäjille turvallinen tila, jossa ei sallita valkoista ylivaltaa, antisemitismiä tai transfobiaa kuten muualla Internetissä.
Ominaisuudet

Mastodon muistuttaa paljolti Twitteriä.
Mastodon-käyttäjät lähettävät lyhyitä julkaisuja muiden nähtäväksi. Twitterin 280 merkin rajoituksesta poiketen Mastodon viestit voivat sisältää 500 merkkiä. Julkaisuja kutsutaan ”tuuteiksi”, Twitterin ”tweettien” sijaan.  
Mastodon kokoaa julkaisut paikallisiin ja kaikkien verkkoon liitettyjen palveluiden aikajanoilla reaaliajassa. Paikallinen aikajana näyttää yksittäisen palvelimen käyttäjien julkaisut, kun taas yhdistetty aikajana näyttää kaikkien Mastodon-palveluiden julkaisut. Käyttäjät voivat kommunikoida saumattomasti eri Mastodon- ja muiden ActivityPub-palveluiden välillä muodoltaan sähköpostiosoitteita muistuttavilla käyttäjätunnuksilla.
Mastodonissa on useita ominaisuuksia yksityisyyden hallitsemiseen. Käyttäjä voi määritellä jokaiselle viestille onko se julkinen vai yksityinen. Julkiset viestit näkyvät maailmanlaajuisessa syötteessä eli aikajanalla. Yksityiset viestit jaetaan vain käyttäjän seuraajien aikajanalla. Käyttäjät voivat myös merkitä tilinsä täysin yksityisiksi.
Mastodonin haku on suunniteltu niin, että yleisesti viestit ovat haettavissa vain aihetunnisteilla ja sen kokotekstihaku löytää pelkästään käyttäjän omat ja hänet suoraan mainitsevat viestit, suosikit ja kirjanmerkit. Tämän suunnitteluratkaisun perusteena on toisten käyttäjien kohdistetun häiriköinnin ehkäisy.
Ohjelmisto > Palvelin

Mastodon-palvelinohjelmisto hoitaa palvelinpuolen. Muiden palvelimien kanssa kommunikointiin se käyttää ActivityPubia ja tarjoaa asiakasohjelmien käyttöön ActivityPubin mukaisen rajapinnan.
Ohjelmisto > Asiakasohjelmat

Selaimella käytettävä Mastodon-Web-sovellus tulee Mastodon-palvelimen mukana ja siinä kiinni. Asiakasohjelmat löytyvät myös Androidille ja iOS:lle. Mastodon-projektin omien asiakasohjelmien lisäksi toimivat myös muut AcitivityPubia tukevat asiakasohjelmat.lähde?
Teknologia

Palvelinohjelmisto on tehty Ruby on Railsilla ja Node.js:llä. Tietokantaohjelmistona toimii PostgreSQL.
Selaimella käytettävä Web-sovellus on tehty React.js:llä ja Reduxilla. Mastodon Android-sovellus on kirjoitettu Java-ohjelmointikielellä ja iOS-sovellus Swift-ohjelmointikielellä.
Aiheesta muualla

Verkkosivusto. (englanniksi)
Mastodon-opas.
Joonas Porko

| Joonas Porko |
| --- | --- |
 Joonas Rockharzissa 2018
Henkilötiedot
Koko nimi:  Joonas Henrik Porko
Syntynyt: 5. lokakuuta 1994 (ikä 30)
Ammatti:  kitaristi, taustalaulaja, lauluntekijä
Muusikko
Aktiivisena:  2013–
Tyylilajit:  violent pop
Soittimet:  kitara
Yhtyeet:  Blind Channel
  [ Muokkaa Wikidatassa ] [ ohje ]  
Joonas  Porko (s. 5. lokakuuta 1994 Kemi) on Blind Channelin kitaristi, taustalaulaja ja lauluntekijä. Blind Channel osallistui Eurovision 2021 -laulukilpailuun Rotterdamissa sijoittuen kilpailussa kuudenneksi.
Ura ja muu elämä

Joonas Porko syntyi vuonna 1994 Kemissä. Joonas on tuntenut Blind Channelin basistin Olli Matelan lapsuudesta saakka, ja he ovat soittaneet jo ennen Blind Channelia samassa bändissä, Abhorrent Ritualissa. Hän kävi Madetojan musiikkilukion, josta Blind Channelin matka alkoi. Porko kirjoitti ylioppilaaksi vuonna 2013. Lukion jälkeen Porko opiskeli media-assistentin tutkinnon Oulun seudun ammattiopistossa.
Amisos

| Amisos> Ἀμισός |
| --- | --- |
 Toinen Amisoksen tumulus-haudoista.
Sijainti
 Amisos
Koordinaatit:  41°19′08″N, 36°19′25″E
Valtio:  Turkki
Paikkakunta:  Samsun, Samsun
Historia
Tyyppi:  kaupunki
Ajanjakso:  n. 564 eaa.–
Kulttuuri:  antiikki
Alue:  Pontinen Vähä-Aasia
Aiheesta muualla
  Amisos Commonsissa 
Infobox OKNimi-testi OK: 
Amisos (m.kreik. Ἀμισός, lat. Amisus), myöhemmin myös Peiraieus (m.kreik. Πειραιεύς), oli antiikin aikainen kaupunki ja kaupunkivaltio (polis) Pontisessa Vähässä-Aasiassa nykyisen Turkin alueella. Se sijaitsi lähellä nykyistä Samsunin kaupunkia.
Amisos oli Vähän-Aasian Mustanmeren puoleisen rannikon merkittävimpiä kreikkalaissiirtokuntia, vaikkakin hävisi asemassa Sinopelle. Hellenistisellä kaudella Amisos tuli osaksi Pontoksen kuningaskuntaa. Rooman vallan alle se tuli ensimmäisen kerran vuonna 71 eaa.
Maantiede

Amisos sijaitsi Vähän-Aasian pohjoisrannikolla Pontoksen eli Mustanmeren etelärannalla. Kaupunki oli rakennettu paikkaan, joka oli sisämaan Kappadokiasta rannikolle johtaneen luonnollisen tien päätepiste. Strabonin mukaan Amisoksen etäisyys lännempänä sijainneesta Sinopesta oli 900 stadioninmittaa eli noin 165 kilometriä.
Amisoksen kaupunkikeskus sijaitsi ylätasankomaisessa niemenkärjessä, joka muodosti Amisoksenlahden länsirannan ja sijaitsi noin kolme kilometriä luoteeseen nykyisen Samsunin kaupungin keskustasta. Pohjois- ja itäpuolella kaupungin niemi rajautui mereen. Länsipuolella oli rotko, nykyinen Kürtüun Irmağin rotko. Myös eteläpuoli oli helposti puolustettavissa.
Amisoksen yläkaupunki käsitti noin 44 hehtaarin kokoisen alueen. Nykyisin kukkula tunnetaan Toramanin kukkulana. Alakaupunki sijaitsi lähempänä satamaa, joka sijaitsi niemen itärannalla pohjoiseen nykyisen kaupungin satamasta. Se ei ollut luonnonsatama vaan tehty ankkuripaikaksi kahdella aallonmurtajalla.
Amisoksen länsipuolella virtasi Halys-joki (nyk. Kizil Irmak) ja itäpuolella Iris-joki (nyk. Yeşil Irmak). Amisoksen kaupunkivaltion hallussa olleen alueen kokoa ei tunneta tarkasti. Hellenistisellä kaudella sen koko on voinut olla jopa 500 neliökilometriä, mutta alun perin se on todennäköisesti ollut pienempi. Lännessä alue ulottui Halys-joelle. Ainakin Strabonin aikana siihen kuuluivat idässä muun muassa Themiskyra sekä Sidene eli Siden kaupungin, myöhemmän Polemonionin, alue. Alue tuotti rautaa, hopeaa ja oliiveita. Seudun alkuperäisväestöstä käytettiin nimityksiä Syroi, Assyrioi ja Leukosyroi sekä kappadokialaiset (Kappadokes).
Amisoksesta sisämaahan suuntautunut tie johti Amaseian, Zelan ja Kaisareian kautta Vähän-Aasian poikki aina Tarsokseen saakka.